Gandia proposarà al Gremi de Firers un 'Dia sense soroll'
10 setembre 2019

## Gandia proposarà al Gremi de Firers un 'Dia sense soroll'10 setembre 2019Última actualització: 14 juliol 2025

![](../gestion/img/CarolaWoodward_1402.JPG)  
  

 El regidor delegat de Política Festiva, Jose Manuel Prieto, ha anunciat aquest matí que el govern municipal proposarà al Gremi de Firers la implantació en la present edició de la Fira i Festes del "**Dia sense soroll**".

  
La mesura s'aplicaria per primera vegada a la nostra ciutat i consistiria en una jornada on al recinte firal es reduiria al mínim l'impacte acústic per tal que les persones d'espectre autista puguen gaudir de les atraccions del recinte firal.

Sobre la mesura, **Jose Manuel Prieto** ha destacat que "_volem unes festes inclusives i com a govern, el nostre objectiu i un dels puntals de la legislatura serà que tothom puga gaudir de les Festes"  
_

"_Pensant en ells, anem a traslladar al Gremi de Firers aquesta proposta i donada la seua col·laboració amb el consistori esperem que aquestes fires siguen encara més inclusives i on tothom puga gaudir d'aquest dia que mantenim reservat als col·lectius socials_".